Tolong jelaskan mengenai Sawah dalam bahasa melayu

Sawah () atau bendang () adalah kawasan yang bencah atau digenangi air untuk bercucuk tanam padi, keladi cina atau tanaman lain. Sawah diairkan dengan menggunakan sistem perparitan digunakan yang lazimnya mengambil air dari parit, sungai, terusan atau tali air. Sawah lazimnya mempunyai banyak petak yang disempadani oleh batas-batas.

Teknologi penanaman ini datang daripada masyarakat tamadun Neolitik di lembangan sungai Yangtze di selatan China. Ia disebarkan pada zaman prasejarah oleh orang Austronesia ke Asia Tenggara Maritim, Madagaskar, Melanesia, Mikronesia, dan Polinesia, ia juga disebarkan budaya-budaya lain di tanah besar Asia ke Asia Timur dan Asia Selatan. Kaedah penanaman ini diamalkan giat di Bangladesh, Cambodia, China, Filipina, India Timur Laut, Indonesia, Iran, Jepun, Laos, Malaysia, Myanmar, Nepal, Korea Utara, Korea Selatan, Pakistan, Sri Lanka, Thailand, Taiwan, dan Vietnam.